
ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Καθορισμός αριθμού θέσεων για το Υπουργείο Με- 
ταναστευτικής Πολιτικής (Κεντρική Υπηρεσία), που 
πληρούνται από άτομα που προστατεύονται από 
τον ν. 2643/1998 και κατανομή των θέσεων αυτών. 

2 Κώδικας Δεοντολογίας του Ελληνικού Δημοσιο¬ 
νομικού Συμβουλίου. 

3 Καθιέρωση υπερωριακής εργασίας για το τακτικό 
προσωπικό και τους μετακλητούς υπαλλήλους 
του «Οργανισμού Ασφάλισης Εξαγωγικών Πιστώ¬ 
σεων (Ο.Α.Ε.Π.)» για απογευματινή υπερωριακή 
εργασία καθ' υπέρβαση του υποχρεωτικού ωρα¬ 
ρίου για το Α' εξάμηνο του 2018. 


ΑΠΟΦΑΣΕΙΣ 

Αριθμ. 62399/1082 (1) 

Καθορισμός αριθμού θέσεων για το Υπουργείο 
Μεταναστευτικής Πολιτικής (Κεντρική Υπηρε¬ 
σία), που πληρούνται από άτομα που προστα¬ 
τεύονται από τον ν. 2643/1998 και κατανομή των 
θέσεων αυτών. 

Η ΑΝΑΠΛΗΡΩΤΡΙΑ ΥΠΟΥΡΓΟΣ 
ΕΡΓΑΣΙΑΣ, ΚΟΙΝΩΝΙΚΗΣ ΑΣΦΑΛΙΣΗΣ 
ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

1. Τις διατάξεις της παρ. 1 του άρθρου 3 του ν. 2643/ 
1998 (220/Α') «Μέριμνα για την απασχόληση προσώπων 
ειδικών κατηγοριών και άλλες διατάξεις», όπως τροπο¬ 
ποιήθηκε και ισχύει. 

2. Την αριθμ. ΔΙΠΑΑΔ/Φ.ΕΓΚΡ./177/35597/07-12-2017 
(ορθή επανάληψη 14-12-2017) εγκριτική απόφαση της 
Επιτροπής της πράξης Υπουργικού Συμβουλίου 33/2006 
(άρθρο 2 παρ. 1). 


3. Το αριθμ. 770/21-12-2017 έγγραφο του Υπουργείου 
Μεταναστευτικής Πολιτικής με θέμα «Καθορισμός θέσε¬ 
ων σύμφωνα με το άρθρο 3 του ν. 2643/1998», για την 
επικείμενη έκδοση προκήρυξης πλήρωσης πενήντα (50) 
κενών οργανικών θέσεων μόνιμου προσωπικού στην 
κεντρική Υπηρεσία του Υπουργείου Μεταναστευτικής 
Πολιτικής. 

4. Τις διατάξεις της αριθμ. Υ56/21-10-2015 (Β' 2281) 
απόφασης του Πρωθυπουργού «Ανάθεση αρμοδιοτή¬ 
των στην Αναπληρώτρια Υπουργό Εργασίας, Κοινωνι¬ 
κής Ασφάλισης και Κοινωνικής Αλληλεγγύης Ουρανία 
Αντωνοπούλου» όπως τροποποιήθηκε με την αριθμ. 
Υ213/8.12.2016 (Β' 3955) και την αριθμ. Υ88/28.11.2017 
(Β' 4195) όμοιά της. 

5. Το γεγονός ότι η απόφαση δεν προκαλεί δαπάνη σε 
βάρος του κρατικού προϋπολογισμού, αποφασίζουμε: 

Α. Καθορίζουμε το συνολικό αριθμό των θέσεων ερ¬ 
γασίας στην Κεντρική Υπηρεσία του Υπουργείου Μετα¬ 
ναστευτικής Πολιτικής, που πρόκειται να πληρωθούν 
από πρόσωπα που προστατεύονται από τις διατάξεις του 
ν. 2643/1998, σε τέσσερις (4). 


Β. Κατανέμουμε τον ανωτέρω αριθμό θέσεων κατά 
κατηγορία προστατευομένων προσώπων, ως εξής: 


ΚΑΤΗΓΟΡΙΑ 

ΠΡΟΣΤΑΤΕΥΟΜΕΝΩΝ ΠΡΟΣΩΠΩΝ 

ΘΕΣΕΙΣ 
ν. 2643/1998 

α) Άτομα με ειδικές ανάγκες (πρώτο 
εδάφιο περίπτωσης β' της παρ. 1, άρ¬ 
θρου Ι,ν. 2643/1998) 

1 

β) Πολύτεκνοι (περίπτωση α' της παρ. 1, 
άρθρου 1, ν. 2643/1998, όπως τροπο¬ 
ποιήθηκε και ισχύει) 

1 

γ) Εθνική Αντίσταση (περίπτωση γ' της 
παρ. 1, άρθρου 1, ν. 2643/1998) 

1 

δ) Τρίτεκνοι (περίπτωση α' της παρ. 1 
άρθρου 1 ν. 2643/1998, όπως τροπο¬ 
ποιήθηκε και ισχύει) 

1 






















1964 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος ΒΊ 22/24.01.2018 


Γ. Κατανέμουμε τις ανωτέρω θέσεις ως εξής: 


Α/Α 

ΝΟΜΟΣ/ 
ΠΕΡΙΦ. ΕΝΟΤΗΤΑ 

Υπηρεσία 

ΚΛΑΔΟΣ/ 

ΕΙΔΙΚΟΤΗΤΑ 

ΚΑΤΗΓΟΡΙΑ 

ΠΡΟΣΤΑΣΙΑΣ 

ΘΕΣΕΙΣ 
ν. 2643/1998 

1 

ΑΤΤΙΚΗΣ 

Κεντρική Υπηρεσία 

ΠΕ Διοικητικού - 
Οικονομικού 

ΑμεΑ 

1 

2 

ΑΤΤΙΚΗΣ 

Κεντρική Υπηρεσία 

ΠΕ Πληροφορικής 

Πολυτέκνων 

1 

3 

ΑΤΤΙΚΗΣ 

Κεντρική Υπηρεσία 

ΠΕ Διοικητικού - 
Οικονομικού 

Εθνικής Αντίστασης 

1 

6 

ΑΤΤΙΚΗΣ 

Κεντρική Υπηρεσία 

ΠΕ Μηχανικών 

Τριτέκνων 

1 


Η απόφαση αυτή να δημοσιευθεί στην Εφημερίδα της Κυβερνήσεως. 


Αθήνα, 12 Ιανουάριου 2018 
Η Αναπληρώτρια Υπουργός 

ΟΥΡΑΝΙΑ ΑΝΤΩΝΟΠΟΥΛΟΥ 


Αριθμ. απόφ. 15/2 (2) 

Κώδικας Δεοντολογίας του Ελληνικού Δημοσιονομικού Συμβουλίου. 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΟΥ ΕΛΛΗΝΙΚΟΥ 
ΔΗΜΟΣΙΟΝΟΜΙΚΟΥ ΣΥΜΒΟΥΛΙΟΥ 

Έχοντας υπόψη: 

1. Τις διατάξεις του του άρθρου 4, παρ. 1 του ν. 4270/ 28.06.2014 (Α' 143). 

2. Το γεγονός ότι από την παρούσα απόφαση δεν προκαλείται δαπάνη σε βάρος του Κρατικού Προϋπολογισμού. 

3. Την αριθμ. 15/28.12.2017 (θέμα 2ο) απόφαση του Διοικητικού Συμβουλίου του Ελληνικού Δημοσιονομικού 
Συμβουλίου (Ε.Δ.Σ.) με την οποία καταρτίστηκε και εγκρίθηκε ο Κώδικας Δεοντολογίας του Ελληνικού Δημοσιονο¬ 
μικού Συμβουλίου αποφασίζουμε: 

Την έγκριση του Κώδικα Δεοντολογίας του Ε.Δ.Σ. ως εξής: 

ΕΛΛΗΝΙΚΟ ΔΗΜΟΣΙΟΝΟΜΙΚΟ ΣΥΜΒΟΥΛΙΟ ΚΩΔΙΚΑΣ ΔΕΟΝΤΟΛΟΓΙΑΣ 
ΠΕΡΙΕΧΟΜΕΝΑ 

Άρθρο 1 - Προάσπιση του κύρους του Ε.Δ.Σ. 

Άρθρο 2 - Αμεροληψία και τεκμηρίωση 

Άρθρο 3 - Εχεμύθεια και εμπιστευτικότητα 

Άρθρο 4 - Ασυμβίβαστα - σύγκρουση συμφερόντων 

Άρθρο 5 - Δικαίωμα γνώμης - επιστημονικές διαφωνίες 

Άρθρο 6 - Θέματα πνευματικής ιδιοκτησίας 

Άρθρο 7 - Αξίες της συνεργασίας 

Άρθρο 8 - Διαδικασίες αναθεώρησης 

Άρθρο 9 -Έναρξη ισχύος 

ΠΑΡΑΡΤΗΜΑ Α' 

ΠΑΡΑΡΤΗΜΑ Β' 

ΚΩΔΙΚΑΣ ΔΕΟΝΤΟΛΟΓΙΑΣ ΕΛΛΗΝΙΚΟΥ ΔΗΜΟΣΙΟΝΟΜΙΚΟΥ ΣΥΜΒΟΥΛΙΟΥ (Ε.Δ.Σ.) 

Άρθρο 1 

Προάσπιση του κύρους του Ε.Δ.Σ. 

Σκοπός των ρυθμίσεων που αφορούν τα θέματα δεοντολογίας είναι η προάσπιση και η εδραίωση του κύρους 
του Δημοσιονομικού Συμβουλίου ως θεσμού ανεξάρτητου από ιδιοτελείς σκοπιμότητες και αλλότριες δουλείες 
κομματικού ή επιχειρηματικού χαρακτήρα. Ως θεσμού ικανού να τοποθετείται απέναντι στα ζητήματα της δημοσιο¬ 
νομικής σταθερότητας και της οικονομικής ανάπτυξης γενικότερα, με τρόπο κατά το δυνατόν αμερόληπτο, πλήρως 
και συστηματικά τεκμηριωμένο, επιστημονικά ενήμερο και με δέσμευση ευθύνης για τις μεσο-μακροπρόθεσμες 
προοπτικές της ελληνικής οικονομίας και κοινωνίας. 

Άρθρο 2 

Αμεροληψία και τεκμηρίωση 

1. Οι θέσεις που διατυπώνονται στα επίσημα κείμενα του Δημοσιονομικού Συμβουλίου, όπως αυτά παρουσιάζονται 
στο άρθρο 3 παρ. 3 του Εσωτερικού Κανονισμού Λειτουργίας του Ε.Δ.Σ. (ΦΕΚ 3864/Β703.11.2017) οφείλουν να 

στηρίζονται στις αρχέςτηςαμεροληψίας και της πλήρους 
τεκμηρίωσης. 

2. Ως αμερόληπτη θεωρείται η επιστημονική άποψη 
που διαμορφώνεται ανεξάρτητα από όσα υπαγορεύ¬ 
ουν τυχόν κυβερνητικές ή κομματικές σκοπιμότητες ως 
και οι ιδιαίτερες επιδιώξεις διαφόρων επιχειρηματικών 
συμφερόντων. Η ανεξαρτησία πρέπει να μπορεί να πιστο¬ 
ποιηθεί έκτων πραγμάτων. Προς αυτήν την κατεύθυνση 
το έλασσον είναι η τήρηση ίσων αποστάσεων έναντι των 
τυχόν εμπλεκομένων μερών και ο συνεχής έλεγχος των 
δογματικών προσηλώσεων. Απαιτούνται, συμπληρωμα¬ 
τικά, η τήρηση κανόνων εχεμύθειας-εμπιστευτικότητας, 
η εφαρμογή των ρυθμίσεων για το ασυμβίβαστο ορι¬ 
σμένων δράσεων και για την αποφυγή της σύγκρουσης 
συμφερόντων. 

3. Η αρχή της πλήρους τεκμηρίωσης επιβάλλει την 
απόρριψη κάθε θέσης που η συγκεκριμένη χρήση της 
δεν μπορεί - προσωρινά ή γενικότερα - να στηριχθεί με 
επάρκεια σε υπάρχοντα εμπειρικά στοιχεία ή στη διαθέ¬ 
σιμη επιστημονική γραμματεία. Κατ’ ακολουθίαν, σε κάθε 
περίπτωση διαπιστώσεων, τυποποιημένων παραδοχών 
και ιδεολογημάτων του συρμού και ενόσω δεν έχουν συ¬ 
γκεντρωθεί τα βασικά τεκμήρια, τα οποία είναι αναγκαία 
για την υιοθέτησή τους, η επιλογή του Δημοσιονομικού 
Συμβουλίου είναι η επιφύλαξη. 

4. Ενδεχόμενες δημόσιες αναφορές, ανεξαρτήτως προέ¬ 
λευσης, οι οποίες αμφισβητούν το αμερόληπτο ή/και την 
τεκμηρίωση θέσεων του Δημοσιονομικού Συμβουλίου 
συνιστούν ψόγο ή καταγγελία που πρέπει υπεύθυνα να 
απαντηθεί. Ο Πρόεδρος λαμβάνει όλα τα επιβαλλόμε¬ 
να μέτρα, συμπεριλαμβανομένης της σύγκλησης του 
Επιστημονικού Συμβουλίου (Ε.Σ.) εφόσον αυτό έχει 
συσταθεί και του Διοικητικού Συμβουλίου (Δ.Σ.), για να 
διερευνηθεί σε εύλογο χρόνο το ζήτημα και να στοιχειο- 
θετηθεί η προσήκουσα απάντηση.Το Ε.Δ.Σ. με απόφαση 
του Δ.Σ. που δημοσιοποιείται με τα κατάλληλα μέσα, 
προβαίνει σε δήλωση προς αποκατάσταση της αλήθειας. 
Εάν διαπιστωθεί ότι υπάρχουν αδυναμίες ή παραλείψεις 
στην τοποθέτηση που προκάλεσε την κριτική, το Δη¬ 
μοσιονομικό Συμβούλιο οφείλει να αναγνωρίσει και να 
εξηγήσει τα αίτια στα οποία αυτές οφείλονται. 

Άρθρο 3 

Εχεμύθεια και εμπιστευτικότητα 

1. Η τήρηση του εμπιστευτικού χαρακτήρα οποιοσ¬ 
δήποτε πληροφορίας περιέρχεται σε γνώση των μελών 
του Δ.Σ. ή του προσωπικού του Ε.Δ.Σ. κατά την άσκηση 
των καθηκόντων τους συνιστά βασική τους υποχρέωση. 

2. Η υποχρέωση αυτή αφορά σε πληροφορίες και θέ¬ 
ματα τα οποία είτε: 

α) έχουν διαβαθμιστεί ως εμπιστευτικά ή απόρρητα 
με απόφαση του Δ.Σ., 

β) έχουν ρητώς διαβαθμιστεί με αντίστοιχο τρόπο από 
οποιονδήποτε τρίτο έχει παράσχει για χρήση από το 
Ε.Δ.Σ. τη συγκεκριμένη πληροφορία (φορέα, υπηρεσία, 
φυσικό ή νομικό πρόσωπο), 

γ) διανέμονται εσωτερικά μόνο σε παραλήπτες που 
έχουν περιοριστικά προσδιοριστεί. 


3. Ως τήρηση της εμπιστευτικότητας νοείται πιο συ¬ 
γκεκριμένα: 

α) η αποφυγή της αναπαραγωγής και της περιέλευσης 
της πληροφορίας σε κάθε τρίτο πρόσωπο ή φορέα, με 
συγκεκριμένες πράξεις ή παραλείψεις, 
β) η περιφρούρηση, με προσωπική ευθύνη, οποιων- 
δήποτε πληροφοριών (περιλαμβανομένων κάθε είδους 
επεξεργασιών επί στοιχείων ή κειμένων, οι οποίες ενδε¬ 
χομένως διενεργούνται εντός της υπηρεσίας ή από εντε¬ 
ταλμένα προς τούτο πρόσωπα) από την περιέλευσή τους 
σε μη εξουσιοδοτημένα προς τούτο πρόσωπα ακόμη 
και σε άλλα μέλη του Δ.Σ. ή του προσωπικού του Ε.Δ.Σ., 
γ) η υποχρέωση για την άμεση ενημέρωση του Προέ¬ 
δρου του Ε.Δ.Σ. οποτεδήποτε εντοπιστεί διαρροή, 
δ) η λήψη όλων των αναγκαίων μέτρων για την απο¬ 
τροπή κάθε διαρροής εμπιστευτικής πληροφορίας. 

4. Λύση της δέσμευσης περί εμπιστευτικότητας επέρ¬ 
χεται μόνον μετά τον οίκοθεν αποχαρακτηρισμό μιας 
πληροφορίας ως εμπιστευτικής από το αρμόδιο, κατά 
περίπτωση, όργανο. Σε περίπτωση αμφιβολίας μέλη του 
Δ.Σ. όπως και μέλη του προσωπικού οφείλουν να ζητή¬ 
σουν και να τηρούν τις ειδικές οδηγίες του Προέδρου ή 
αντιστοίχωςτου αρμόδιου προϊσταμένου. 

5. Επιβάλλεται η αποχή από κάθε συναλλαγή με εκ- 
προσώπουςτων ΜΜΕ, εταιρίες ή επιχειρήσεις του άρθ. 9 
παρ. 5 του ν. 4270/2014 και κάθε διαδικασία ενημέρωσης 
της κοινής γνώμης εφόσον αυτές αφορούν αμέσως ή 
εμμέσως το έργο, τη δράση, τις θέσεις και τυχόν εκτι¬ 
μήσεις του Δ.Σ. όπως και των θέσεων ή απόψεων άλλων 
οργάνων ή υπηρεσιών, οι οποίες μπορεί να περιέλθουν 
σε γνώση στελεχών του Ε.Δ.Σ., στο πλαίσιο της άσκησης 
των καθηκόντων τους και συνδέονται με αυτά. Θεωρείται 
αποδεκτό ότι κάθε σχετική δραστηριότητα πρέπει να 
στηρίζεται σε ειδικές αποφάσεις του Δ.Σ.. Η επικοινω¬ 
νία με τους φορείς ενημέρωσης της κοινής γνώμης σε 
ότι αφορά στις θέσεις του Ε.Δ.Σ. υλοποιείται μόνον από 
τον Πρόεδρο ή άλλο στέλεχος ρητώς εξουσιοδοτημένο 
προς τούτο. 

6. Κατά τη λήξη της υπηρεσιακής σχέσης με το Ε.Δ.Σ. 
για οποιονδήποτε λόγο πρέπει, χωρίς άλλη όχληση, να 
επιστραφεί αρμοδίως οποιαδήποτε αλληλογραφία, έγ¬ 
γραφα, υπομνήματα, σημειώσεις, στοιχεία, πληροφο¬ 
ρίες, αρχεία, αναφορές, φάκελοι και οποιαδήποτε άλλα 
αντικείμενα ανήκουν σ' αυτό και περιήλθαν τυχόν στην 
κατοχή ή υπό τον έλεγχο του αποχωρούντος στελέχους, 
στο πλαίσιο της άσκησης των καθηκόντων του. 

7. Ειδικά για όσα από τα ανωτέρω τεκμήρια είναι δια¬ 
βαθμισμένα ως εμπιστευτικά επιστρέφεται κάθε τυχόν 
αντίγραφο. Κάθε στέλεχος που αποχωρεί απαλλάσσεται 
από κάθε σχετική ευθύνη εφόσον προσυπογράψει ειδικό 
πρωτόκολλο παράδοσης - παραλαβής το οποίο επέχει 
θέση υπεύθυνης δήλωσης για τη λύση της ρήτρας εμπι¬ 
στευτικότητας. 

8. Οποιαδήποτε ενδεχόμενη παραβίαση των ανωτέρω 
αποτελεί πειθαρχικό παράπτωμα και αντιμετωπίζεται σε 
ότι αφορά τα μέλη του Δ.Σ. σύμφωνα με όσα ορίζει το 
άρθρο 10 παρ. 3 και 4 του ν. 4270/2014 ή, αντιστοίχως, 
η παρ. 2 του άρθρου 252 του ΠΚ και ο δημοσιοϋπαλ- 

ληλικός κώδικας σε ότι αφορά το προσωπικό και τους 
εξωτερικούς συνεργάτες του Ε.Δ.Σ. 

9. Κάθε μέλος του προσωπικού κατά την ανάληψη 
των καθηκόντων του υποχρεούται να υπογράψει εις δι- 
πλούν σχετική δήλωση της οποίας το ακριβές υπόδειγμα 
προσαρτάται ως παράρτημα Α' του παρόντος. Ένα εκ 
των πρωτοτύπων της δήλωσης αυτής αρχειοθετείται 
στο προσωπικό μητρώο του υπαλλήλου. Τα μέλη του 
Δ.Σ. υπογράφουν βάσει σχετικής απόφασης αντίστοιχη 
δήλωση που αναφέρεται επίσης στα θέματα πιθανής 
σύγκρουσης συμφερόντων. 

Άρθρο 4 

Ασυμβίβαστα - σύγκρουση συμφερόντων 

1. Κατά τη διάρκεια της θητείας τους και επί δύο έτη 
μετά τη λήξη της ο Π ρόεδρος και τα μέλη του Δ.Σ. δεσμεύ¬ 
ονται από τους όρους περί ασυμβιβάστου και σύγκρου¬ 
σης συμφερόντων, όπως αυτοί προσδιορίζονται από τον 
ν. 4270/2014 και ειδικότερα με τα άρθρα 5 (παρ. 2, 3 
και 4), 6 (παρ. 2α και 2β), καθώς και 9 (παρ. 1 και 3 έως 
5) όπως αυτά ισχύουν. 

2. Ο Πρόεδρος και τα μέλη του Δ.Σ. πρέπει να παρέ¬ 
χουν εγγυήσεις αμερόληπτης- ανιδιοτελούς συμπεριφο¬ 
ράς κατά την άσκηση των καθηκόντων τους, απέχοντας 
από κάθε ενέργεια ή διαδικασία που συνιστά συμμετοχή 
σε λήψη απόφασης ή διατύπωση γνώμης ή πρότασης, 
εφόσον, κατά τα οριζόμενα στο άρθρο 9 παρ. 1 του 
ν. 4270/2014: 

α) η έκβαση της υπόθεσης συνδέεται με την ικανοποί¬ 
ηση προσωπικού συμφέροντος, 

β) έχουν συζυγική σχέση ή συγγένεια, ιδιαίτερο δεσμό 
ή ιδιάζουσα σχέση ή εχθρότητα με κάποιον από τους 
ενδιαφερομένους. 

3. Για οποιοδήποτε θέμα άπτεται των ιδιωτικών ή προ¬ 
σωπικών συμφερόντων του και πρόκειται να αποτελέσει 
αντικείμενο για λήψη απόφασης από το Δ.Σ., ο Πρόε¬ 
δρος ή το μέλος του Δ.Σ. υποχρεούται να απέχει από 
τη σχετική συζήτηση, αφού καταθέσει δήλωση για το 
λόγο αποχής του κατά την έναρξη της συγκεκριμένης 
διαδικασίας. Η αποχή αυτή δεν έχει συνέπειες για την 
καταμέτρηση της απαρτίας. 

4. Αντίστοιχη σύγκρουση συμφερόντων υπάρχει για 
οποιοδήποτε μέλος του προσωπικού μετέχει σε όργανο, 
αρμόδιο να λάβει απόφαση από την οποία μπορεί να 
προκύψει ικανοποίηση ιδιωτικού ή προσωπικού συμφέ¬ 
ροντος, σύμφωνα με όσα αναφέρθηκαν προηγουμένως 
για τα μέλη του Δ.Σ. Σε τέτοιες περιπτώσεις η δήλωση 
αποχής κατά την έναρξη της σχετικής διαδικασίας αποτε¬ 
λεί βασικό καθήκον του υπαλλήλου ενώ η παράλειψη της 
συνιστά σοβαρό πειθαρχικό παράπτωμα που κρίνεται 
με βάση τα προβλεπόμενα από τον δημοσιοϋπαλληλικό 
κώδικα. 

5.0 Πρόεδρος και τα μέλη του Δ.Σ. δεν επιτρέπεται επί 
δύο χρόνια μετά τη λήξη της θητείας τους, με οποιονδή- 
ποτε τρόπο, να παρέχουν υπηρεσία με έμμισθη εντολή ή 
με οποιαδήποτε έννομη σχέση σε επιχειρηματικές δρα¬ 
στηριότητες που έχουν ως άμεσο ή έμμεσο αντικείμενο 
την αποκόμιση κερδών από τη διαχείριση του ελληνικού 


δημοσίου χρέους σύμφωνα με όσα ειδικότερα αναφέ- 
ρονται στο άρθρο 9 παρ. 5 του ν. 4270/2014. 

6. Σε περίπτωση νομοθετικής τροποποίησης των όρων 
περί ασυμβιβάστου και σύγκρουσης συμφερόντων μετά 
την ανάληψη των καθηκόντων τους ο Πρόεδρος και τα 
μέλη του Δ.Σ. δεσμεύονται, ομοίως, να δηλώσουν σε 
εύλογο χρόνο την αποδοχή των νέων ειδικότερων όρων. 
Σε αντίθετη περίπτωση οφείλουν να υποβάλουν την πα¬ 
ραίτησή τους, σύμφωνα με τα οριζόμενα στο άρθρο 6 
παρ. 5 του ν. 4270/2014. 

7.0 Πρόεδρος και τα μέλη του Δ.Σ. κατά την ανάληψη 
των καθηκόντων τους υπογράφουν εις διπλούν δήλωση, 
σχετικά με την δέσμευσή τους να τηρούν τα προβλεπό¬ 
μενα στο προηγούμενο και στο παρόν άρθρο, της οποίας 
το ακριβές υπόδειγμα προσαρτάται ως παράρτημα Β' 
του παρόντος. Το πρωτότυπο της δήλωσης αυτής κα¬ 
ταχωρίζεται στον ατομικό φάκελο του μέλους, ο οποίος 
τηρείται στο αρχείο του Δ.Σ.. 

Άρθρο 5 

Δικαίωμα γνώμης - επιστημονικές διαφωνίες 

Ι.Τα μέλη του Δ.Σ. και οι εργαζόμενοι σε θέματα με¬ 
λετών έχουν την ελευθερία της γνώμης και το δικαίωμα 
να την υποστηρίξουν. Σε ζητήματα προσωπικής κρίσης 
ή άποψης για επιστημονικά θέματα προστατεύεται απο¬ 
λύτως ο ελεύθερος διάλογος και η συντεταγμένη κριτική. 
Η έκφραση διαφορετικής γνώμης για μεθοδολογικά ή 
επιστημολογικά και κάθε είδους θεωρητικά ζητήματα 
ενθαρρύνεται και τυγχάνει του απαιτούμενου σεβασμού, 
ομοίως δε οφείλει να διατυπώνεται με τον απαιτούμενο 
σεβασμό προς τις αντίθετες απόψεις. 

2. Δεν επιτρέπεται η παρεμπόδιση έκφρασης της δια¬ 
φορετικής ως άνω γνώμης. Φαινόμενα καταχρηστικής 
συμπεριφοράς στον τομέα αυτό αποτελούν παραπτώ¬ 
ματα που αφού αξιολογηθούν από το Ε.Σ. ή/και το Δ.Σ. 
μπορεί να στοιχειοθετήσουν πειθαρχικό ζήτημα εάν 
διαπιστωθεί χρήση αθέμιτων μέσων (εκφοβισμός, προ¬ 
σβολή της αξιοπρέπειας κ.τ.τ.). 

3. Σε περίπτωση που η εγειρόμενη διάσταση απόψε¬ 
ων καθίσταται αντικειμενικό εμπόδιο για την περαιτέρω 
εξέλιξη ορισμένης μελέτης, κειμένου εργασίας ή βάσης 
δεδομένων ο συντονιστής της ομάδας εργασίας, ο επι¬ 
κεφαλής της οργανικής μονάδας (προϊστάμενος ή υπεύ¬ 
θυνος γραφείου) ή αντιστοίχως ο Πρόεδρος, αφού διε- 
ρευνήσουν τη δυνατότητα σύγκλισης των απόψεων με 
μέσα όπως αυτά που αναφέρονται στο άρθρο 15, παρ. 6ε 
του Εσωτερικού Κανονισμού Λειτουργίας του Ε.Δ.Σ. 
(ΦΕΚ 3864/Β703.11.2017), παραπέμπουν το ζήτημα στο 
Ε.Σ. και εν τέλει στο Δ.Σ. Το Δ.Σ. είναι το αρμόδιο όργανο 
για να διατυπώσει τη θέση του Δημοσιονομικού Συμβου¬ 
λίου επί του θέματος. Το στέλεχος που τυχόν εμμένει στη 
διαφωνία του μπορεί να διατηρήσει την άποψή του ως 
αυστηρά προσωπική. 

4. Τυχόν δημόσια έκφραση γνώμης διαφορετικής από 
αυτήν που έχει διαμορφώσει το Δημοσιονομικό Συμ¬ 
βούλιο, συνοδεύεται απαραίτητα από τη διευκρίνιση 
ότι η συγκεκριμένη θέση δε δεσμεύει το Ε.Δ.Σ. Η αυτή 
διευκρίνιση απαιτείται εάν πρόκειται για θέματα στα 
οποία δεν έχει ακόμη καταλήξει στην επίσημη δική του 

τοποθέτηση το Δημοσιονομικό Συμβούλιο. Οι σχετικές 
δηλώσεις δεν είναι απαραίτητες εάν το στέλεχος που 
εκφέρει την επίμαχη άποψη δεν επικαλείται τη σχέση 
του με το Ε.Δ.Σ. ή δεν εγερθεί εν συνεχεία ζήτημα που 
μπορεί να οδηγήσει σε σύγχυση. Στην τελευταία αυτή 
περίπτωση η διευκρινιστική δήλωση μπορεί να δημο¬ 
σιοποιηθεί εφόσον τεθεί ζήτημα. 

Άρθρο 6 

Θέματα πνευματικής ιδιοκτησίας 

1. Τα κείμενα των τακτικών εκθέσεων και γνωμοδο¬ 
τήσεων του Δημοσιονομικού Συμβουλίου ως προϊόντα 
συλλογικής εργασίας ανήκουν ως προς όλα τα έννομα 
αποτελέσματα, δικαιώματα ή υποχρεώσεις που συνε¬ 
πάγονται στο Δ.Σ. 

2. Στο σκέλος των προκαταρκτικών σημειωμάτων και 
κάθε είδους επιστημονικής, γραπτής ή τεχνικής συνει¬ 
σφοράς στις τακτικές εκθέσεις, λαμβάνονται τα απαιτού- 
μενα μέτρα - κατ'αναλογίαν προς τα προβλεπόμενα στο 
άρθρο 15, παρ. 6α του Εσωτερικού Κανονισμού Λειτουρ¬ 
γίας του Ε.Δ.Σ. (ΦΕΚ 3864/Β 703.11.2017) - ώστε να είναι 
διακριτή η ατομική, προσωπική συμβολή των επιμέρους 
στελεχών προκειμένου να μπορούν επαρκώς να τεκμη¬ 
ριωθούν οι αξιολογήσεις των στελεχών και τα σχετικά 
τους δικαιώματα (ένστασης κ.ο.κ.) καινά αποδίδεται η 
διακριτή, ενδεχομένως, ηθική ανταμοιβή. 

3. Κάθε είδους λοιπά κείμενα εργασίας και επεξεργασί¬ 
ες που εκπονούνται με διαφορετικές διαδικασίες και δεν 
απηχούν κατ’ ανάγκην επίσημες θέσεις του Ε.Δ.Σ., ανή¬ 
κουν ως προς τα έννομα αποτελέσματα της παρ. Ιπ.π. 
στους συντελεστές τους. Η δημοσιοποίησή τους γίνεται 
με τη διευκρίνιση ότι εκπονήθηκαν στο πλαίσιο των κα¬ 
θηκόντων τους στο Ε.Δ.Σ. και την αναγραφή των στοι¬ 
χείων όλων των συντελεστών. Μπορούν να χρησιμοποι¬ 
ηθούν για οποιαδήποτε μη εμπορική χρήση, υπό τους 
ανωτέρω όρους και σύμφωνα με την κοινή θέληση των 
συντελεστών τους. Παραβίαση των όρων αυτών συνιστά 
σοβαρό πειθαρχικό παράπτωμα. 

4. Σε οποιοδήποτε περίπτωση διχογνωμιών κ.λπ. εν¬ 
στάσεων σχετικά με ζητήματα πνευματικής ιδιοκτησίας 
επιλαμβάνεται το Δ.Σ. προκειμένου να τηρηθεί το πνεύ¬ 
μα και το γράμμα του παρόντος και να διαχωριστεί το 
στοιχείο των πιθανών πειθαρχικών ευθυνών το οποίο 
και μόνο κρίνεται, τελικά, από το Πειθαρχικό Συμβούλιο 
του Ε.Δ.Σ. 

Άρθρο 7 

Αξίες της συνεργασίας 

1. Η καλλιέργεια πνεύματος συλλογικότητας και ομα¬ 
δικής εργασίας αποτελεί στόχο υψηλής προτεραιότητας 
για όλα τα στελέχη του Δημοσιονομικού Συμβουλίου σε 
ό,τι αφορά στην οργάνωση του έργου τους και την αντα¬ 
πόκριση στα υπηρεσιακά τους καθήκοντα. Το Δ.Σ. και 
όλα τα αρμόδια υπηρεσιακά όργανα οφείλουν να λαμ¬ 
βάνουν όλα τα ενδεικνυόμενα μέτρα για την εμπέδωση 
των αξιών της συλλογικότητας, του ομαδικού πνεύματος 
και της συνεργασίας. 

2. Υψηλή σπουδαιότητα έχει για όλα τα στελέχη του 
Δημοσιονομικού Συμβουλίου η καλλιέργεια καλών 


σχέσεων συνεργασίας όχι μόνο σε ενδοϋπηρεσιακό 
επίπεδο αλλά και σε σχέση με όλες τις υπηρεσίες και 
φορείς με τους οποίους εμπλέκονται στο πλαίσιο των 
καθηκόντων τους. 

3. Το πνεύμα των προαναφερόμενων παραγράφων 
και η προαγωγή των αξιών της συνεργασίας αποτελούν 
κριτήρια με υψηλή σπουδαιότητα για τη σύνταξη των 
εκθέσεων αξιολόγησης και κάθε κρίση που αφορά στην 
υπηρεσιακή κατάσταση του προσωπικού του Ε.Δ.Σ. Ει¬ 
δικότερα, σε κάθε απόφαση του Δ.Σ. επί ατομικών ζη¬ 
τημάτων μελών του προσωπικού γίνεται ειδική μνεία σε 
ότι αφορά τη συμβολή εκάστου προς την κατεύθυνση 
της εμπέδωσης των αξιών της συνεργασίας. 

Άρθρο 8 

Διαδικασίες αναθεώρησης 

1. Το Δ.Σ. μπορεί οποτεδήποτε με απόφαση του να 
αναθεωρήσει εν μέρει τον παρόντα Κώδικα Δεοντολο¬ 
γίας. 

2. Ενδεχόμενη αναθεώρηση του Κώδικα Δεοντολογίας 
προϋποθέτει τη σύμφωνη γνώμη όλων των μελών του 
Δ.Σ. 

Άρθρο 9 

Έναρξη ισχύος 

Ο Κώδικας αυτός να δημοσιευθεί στην Εφημερίδα 
της Κυβερνήσεως και ισχύει από την ημερομηνία δη¬ 
μοσίευσής του. 

Εγκρίθηκε στη συνεδρίαση του Δ.Σ. με α.α. 15 και ημε¬ 
ρομηνία 28/12/2017. 

Ο Πρόεδρος Η Γραμματέας 

ΠΑΝΑΓΙΩΤΗΣ ΚΟΡΛΙΡΑΣ ΜΑΡΙΑ ΚΟΥΤΡΟΥΜΠΗ 


ΠΑΡΑΡΤΗΜΑ Α' 

Δήλωση Εμπιστευτικότητας και Εχεμύθειας 

Ο-Η.του.και της 

.κάτοικος.οδός. 

αρ.. κάτοχος του ΑΔΤ.υπό την 

ιδιότητα του στελέχους του Ε.Δ.Σ., δια της παρούσης 
δηλώνω ότι, γνωρίζοντας τις διατάξεις και όρους του 
ν. 4270/ΦΕΚ Α' 143/28-6-2014 που αφορούν το Ελληνικό 
Δημοσιονομικό Συμβούλιο, αποδέχομαι καθ'ολοκληρίαν 
και ανεπιφύλακτα τα εξής: 

1.1 Δεσμεύομαι κατά τη διάρκεια της θητείας μου να 
τηρώ τον εμπιστευτικό χαρακτήρα οποιοσδήποτε πλη¬ 
ροφορίας περιέρχεται σε γνώση μου κατά την άσκηση 
των καθηκόντων μου, εφόσον αυτή, είτε: α) έχει δια¬ 
βαθμιστεί ως εμπιστευτική ή απόρρητη με απόφαση 
του Διοικητικού Συμβουλίου του Ε.Δ.Σ., β) έχει ρητώς 
διαβαθμιστεί με αντίστοιχο τρόπο από οποιονδήποτε 
τρίτο έχει παράσχει για χρήση από το Ε.Δ.Σ. τη συγκεκρι¬ 
μένη πληροφορία (φορέα, υπηρεσία, φυσικό ή νομικό 
πρόσωπο), γ) διανέμεται εσωτερικά σε συγκεκριμένους 
μόνο παραλήπτες, με βάση όσα ειδικότερα πρόκειται να 
θεσπιστούν με τον κανονισμό λειτουργίας, τον κανόνι- 

σμό προσωπικού και τον κώδικα δεοντολογίας που θα 
ισχύσουν στο Ε.Δ.Σ. 

1.2 Ως τήρηση της εμπιστευτικότητας νοείται πιο συ¬ 
γκεκριμένα: α) η αποφυγή της αναπαραγωγής και της 
περιέλευσης της πληροφορίας σε κάθε τρίτο πρόσωπο 
ή φορέα, με δικές μου πράξεις ή παραλείψεις β) η περι¬ 
φρούρηση, με προσωπική μου ευθύνη, οποιωνδήποτε 
πληροφοριών (περιλαμβανομένων κάθε είδους επεξερ¬ 
γασιών επί στοιχείων ή κειμένων, οι οποίες ενδεχομένως 
διενεργούνται εντός της υπηρεσίας ή από εντεταλμέ¬ 
να προς τούτο πρόσωπα) από την περιέλευσή τους σε 
μη εξουσιοδοτημένα προς τούτο πρόσωπα ακόμη και 
σε συναδέλφους μου εντός του Ε.Δ.Σ. γ) η υποχρέωση 
για την άμεση ενημέρωση του Προέδρου του Ε.Δ.Σ. 
οποτεδήποτε εντοπιστεί διαρροή δ) η λήψη όλων των 
αναγκαίων μέτρων για την αποτροπή κάθε διαρροής 
εμπιστευτικής πληροφορίας. 

1.3 Λύση της δέσμευσης περί εμπιστευτικότητας 
επέρχεται μόνον μετά τον οίκοθεν και αρμοδίως απο¬ 
χαρακτηρισμό μιας πληροφορίας ως εμπιστευτικής. Σε 
περίπτωση αμφιβολίας οφείλω να ενεργώ σύμφωνα με 
τις ειδικές οδηγίεςτου προϊσταμένου και του Προέδρου, 
τις οποίες δεσμεύομαι να ζητήσω. 

2. Θα απέχω από κάθε συναλλαγή με εκπροσώπους 
των Μ Μ Ε, εταιρίες ή επιχειρήσεις του άρθ. 9 παρ. 5 και 
κάθε διαδικασία ενημέρωσης της κοινής γνώμης εφόσον 
αυτές αφορούν αμέσως ή εμμέσως το έργο, τη δράση, 
τις θέσεις και τυχόν εκτιμήσεις του Δ.Σ. όπως και άλλων 
οργάνων ή υπηρεσιών οι οποίες μπορεί να περιέλθουν 
σε γνώση μου στο πλαίσιο της άσκησης των καθηκό¬ 
ντων μου και συνδέονται με αυτά, κατανοώντας ότι κάθε 
σχετική δραστηριότητα πρέπει να στηρίζεται σε ειδικές 
αποφάσεις του Δ.Σ. και να υλοποιείται μόνον από τον 
Πρόεδρο ή άλλο εξουσιοδοτημένο προςτούτο στέλεχος. 

3.1 Κατά τη λήξη της απασχόλησης μου στο Ε.Δ.Σ., για 
οποιοδήποτε λόγο, θα επιστρέφω σ'αυτό, χωρίς ανάγκη 
όχλησης ή άλλης ενέργειας από μέρους αυτού, οποιαδή¬ 
ποτε αλληλογραφία, έγγραφα, υπομνήματα, σημειώσεις, 
στοιχεία, πληροφορίες, αρχεία, αναφορές, φακέλους και 
οποιαδήποτε άλλα αντικείμενα ανήκουν σ'αυτό και πε¬ 
ριήλθαν τυχόν στην κατοχή μου ή υπό τον έλεγχο μου 
στο πλαίσιο της άσκησης των καθηκόντων μου. 

3.2 Ειδικά για όσα από τα ανωτέρω τεκμήρια είναι δια¬ 
βαθμισμένα ως εμπιστευτικά οφείλω να επιστρέφω κάθε 
τυχόν αντίγραφο. Γενικότερα, κατανοώ ότι απαλλαγή 
μου από κάθε σχετική ευθύνη προϋποθέτει απαραιτήτως 
την προσυπογραφή ειδικού πρωτοκόλλου παράδοσης- 
παραλαβής που θα επέχει θέση υπεύθυνης δήλωσης 
από πλευράς μου, σύμφωνα με όσα ήθελε προβλέψει 
ειδικότερα ο κανονισμός λειτουργίας του Ε.Δ.Σ. (ή πιθα¬ 
νές σχετικές ρυθμίσεις του κανονισμού προσωπικού ή/ 
και του ισχύοντος κώδικα δεοντολογίας). 

4. Κατανοώ ότι οποιαδήποτε ενδεχόμενη παραβίαση 
των ανωτέρω αποτελεί, - κατ’ ελάχιστον και πέραν των 
άλλων πιθανών, νομικών της συνεπειών- πειθαρχικό πα¬ 
ράπτωμα και πρέπει να αντιμετωπίζεται δεόντως, σύμ¬ 
φωνα με τους κανονισμούς του Ε.Δ.Σ. και τον ισχύοντα 
δημοσιοϋπαλληλικό κώδικα. 


Η παρούσα Δήλωση προσυπογράφεται από τον Πρό¬ 
εδρο ή άλλο μέλος του Δ.Σ. ως μάρτυρα. Συνετάγη εις 
διπλούν (2) και έλαβαν από ένα (1) πρωτότυπο η γραμ¬ 
ματεία του Ε.Δ.Σ. και ο Δηλών/Δηλούσα. 

Αθήνα,././. 

Ο-Η Δηλών-ούσα Ο Πρόεδρος /ο μάρτυς 

(υπογραφές και ονοματεπώνυμα) 


ΠΑΡΑΡΤΗΜΑ Β' 

Δήλωση περί μη σύγκρουσης συμφερόντων και τήρη¬ 
σης εμπιστευτικότητας 

Ο-Η.του.και της 

.κάτοικος.οδός. 

αρ., υπό την ιδιότητα μέλους του Διοικητι¬ 

κού Συμβουλίου του Ε.Δ.Σ., δια της παρούσης δηλώνω 
ότι, γνωρίζοντας τις διατάξεις του ν. 4270/ΦΕΚ Α' 143/ 
28-6-2014 που αφορούν το Ελληνικό Δημοσιονομικό 
Συμβούλιο, αποδέχομαι καθ' ολοκληρίαν και ανεπιφύ¬ 
λακτα τα εξής: 

α. Κατά τη διάρκεια της θητείας μου και επί δύο έτη 
μετά τη λήξη της δεσμεύομαι από τους όρους περί ασυμ¬ 
βιβάστου και σύγκρουσης συμφερόντων, όπως αυτοί 
προσδιορίζονται από τον ως άνω νόμο και ειδικότερα 
με τα άρθρα: α) άρθ. 5 παρ. 2,3 και 4, β) άρθ. 6 παρ. 2α 
και 2β, καθώς και γ) άρθ. 9 παρ. 1 και 3 έως 5. 

β. Σε περίπτωση μεταγενέστερης νομοθετικής τροπο- 
ποίησηςτων εν λόγω όρων, δεσμεύομαι, ομοίως, να δη¬ 
λώσω σε εύλογο χρόνο την αποδοχή τους ή σε αντίθετη 
περίπτωση να υποβάλω την παραίτησή μου, σύμφωνα 
με τα οριζόμενα στο άρθρο 6 παρ. 5. 

1.1 Δεσμεύομαι κατά τη διάρκεια της θητείας μου να 
τηρώ τον εμπιστευτικά χαρακτήρα οποιοσδήποτε πλη¬ 
ροφορίας περιέρχεται σε γνώση μου κατά την άσκηση 
των καθηκόντων μου, εφόσον αυτή, είτε: α) έχει διαβαθ¬ 
μιστεί ως εμπιστευτική ή απόρρητη με απόφαση του 
Διοικητικού Συμβουλίου του Ε.Δ.Σ., είτε β) έχει ρητώς 
διαβαθμιστεί με αντίστοιχο τρόπο από οποιονδήποτε 
τρίτο παρείχε τη συγκεκριμένη πληροφορία για χρήση 
από το Ε.Δ.Σ. (φορέα, υπηρεσία, φυσικό ή νομικό πρό¬ 
σωπο). 

1.2 Η ανωτέρω δέσμευση αίρεται μόνον εφόσον παρα¬ 
σχεθεί σχετική έγκριση απάτην αρχή που προέβη στην εν 
θέματι διαβάθμιση, κατά τα προβλεπόμενα στο άρθρο 10 
παρ. 1 β καθώς επίσης, κατ' εξαίρεση, όταν αυτό ζητηθεί 
αρμοδίως από τους κατονομαζόμενους στο άρθρο 10 
παρ. 5 δημοσίους λειτουργούς (εν ενεργεία Υπουργοί, 
Γ.Δ. Οικονομικών Υπηρεσιών) ή τους προς τούτο επίσημα 
εντεταλμένους εκπροσώπους ή όργανα των αναφερο- 
μένων φορέων και υπηρεσιών του ελληνικού δημοσίου 
(Βουλή, Γ.Λ.Κ., ΕΛΣΤΑΤ, Ο.Δ.ΔΗ.Χ. κ.ο.κ.). 

1.3 Ως τήρηση της εμπιστευτικότητας νοείται η απο¬ 
φυγή της αναπαραγωγής και της περιέλευσης της πλη¬ 
ροφορίας σε κάθε τρίτο πρόσωπο ή φορέα, με δικές μου 
πράξεις ή παραλείψεις καθώς επίσης η υποχρέωση για 











Τεύχος Β' 122/24.01.2018 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

την άμεση ενημέρωση του Προέδρου του Ε.Δ.Σ. οποτε¬ 
δήποτε εντοπιστεί διαρροή και, τέλος, η λήψη όλων των 
αναγκαίων μέτρων για την αποτροπή κάθε διαρροής 
εμπιστευτικής πληροφορίας. 

2. Η απαιτούμενη ενημέρωση των Μ.Μ.Ε. και της κοι¬ 
νής γνώμης για το έργο, τη δράση, τις θέσεις και τυχόν 
εκτιμήσεις του Ε.Δ.Σ. διενεργείται με βάση σχετικές, 
ειδικές αποφάσεις του Δ.Σ. από τον Πρόεδρο ή άλλο 
εξουσιοδοτημένο προς τούτο μέλος του. 

Η παρούσα Δήλωση προσυπογράφεται από τον Πρόε¬ 
δρο του Ε.Δ.Σ. ή άλλο μέλος ως μάρτυρα. Συνετάγη εις 
διπλούν (2) και έλαβαν από ένα (1) πρωτότυπο η γραμ¬ 
ματεία του Ε.Δ.Σ. και ο Δηλών/Δηλούσα. 

Αθήνα,././. 

Ο-Η Δηλών-ούσα Ο Πρόεδρος/ο μάρτυς 

(υπογραφές και ονοματεπώνυμα) 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Δεκεμβρίου 2017 
Ο Πρόεδρος 
ΠΑΝΑΓΙΩΤΗΣ ΚΟΡΛΙΡΑΣ 


Αριθμ. απόφ. 701/2017 (3) 

Καθιέρωση υπερωριακής εργασίας για το τακτι¬ 
κό προσωπικό και τους μετακλητούς υπαλλήλους 
του «Οργανισμού Ασφάλισης Εξαγωγικών Πιστώ¬ 
σεων (Ο.Α.Ε.Π.)» για απογευματινή υπερωριακή 
εργασία καθ' υπέρβαση του υποχρεωτικού ωρα¬ 
ρίου για το Α' εξάμηνο του 2018. 

Ο ΠΡΟΕΔΡΟΣ ΤΟΥ Δ.Σ. ΚΑΙ 

ΓΕΝΙΚΟΣ ΔΙΕΥΘΥΝΤΗΣ ΤΟΥ «ΟΡΓΑΝΙΣΜΟΥ 

ΑΣΦΑΛΙΣΗΣ ΕΞΑΓΩΓΙΚΩΝ ΠΙΣΤΩΣΕΩΝ (Ο.Α.Ε.Π.)» 

Έχοντας υπόψη: 

Ι.Τονν. 1796/1998 «Σύσταση Οργανισμού Ασφάλισης 
Εξαγωγικών Πιστώσεων (Ο.Α.Ε.Π.)» (ΦΕΚ Α' 152), όπως 
τροποποιήθηκεμετον.2227/1994(ΦΕΚΑΊ29),τον.2459/ 
1997 (ΦΕΚ ΑΊ 7),το ν. 3427/2005 (ΦΕΚ Α' 312),το ν. 3556/ 
2007 (ΦΕΚ Α' 91), το ν. 3912/2011 (ΦΕΚ Α' 17). 

2. Την υπουργική απόφαση με αριθμ. 1090050/ 
Ε1 -3598 «Κανονισμός Οργάνωσης και Λειτουργίας των 
Υπηρεσιών του Ο.Α.Ε.Π. (ΦΕΚ Β' 1197/20.11.1998), όπως 
έχει τροποποιηθεί με την υπουργική απόφαση με αριθμ. 
103722 Ε1-614 (ΦΕΚ Β' 1335/12.10.2001). 

3. Την κοινή υπουργική απόφαση με αριθμ. 70788/ 
«Κανονισμός Υπηρεσιακής Κατάστασης Προσωπικού του 
Ο.Α.Ε.Π. (ΦΕΚ Β' 897/01.12.1994). 

4. Τις διατάξεις του άρθρου 20 παρ. Α του ν. 4354/2015 
(ΦΕΚ 176 τ.Α') «Διαχείριση των μη εξυπηρετούμενων 
δανείων, μισθολογικές ρυθμίσεις και άλλες επείγουσες 


διατάξεις εφαρμογής της συμφωνίας δημοσιονομικών 
στόχων και διαρθρωτικών μεταρρυθμίσεων». 

5. Το άρθρο 52 του ν. 4384/26-4-2016 (ΦΕΚ 78 τ.Α'). 

6. Τ ιςαριθμ.πρωτ.2/1015/ΔΕΠ/05-01 -2016 και 2/31029/ 
ΔΕΠ/6-5-2016 εγκυκλίους του ΓΛΚ. 

7. Την ανάγκη απασχόλησης προσωπικού και πέραν 
του κανονικού ωραρίου, προκειμένου να διεκπεραιω- 
θούν καθημερινά ανάγκες του Οργανισμού. 

8. Την υπουργική απόφαση με αριθμ. 37890/07.04.2016 
(ΦΕΚ Υ.Ο.Δ.Δ. 190/11.04.2016) «Ορισμός μελών του Διοι¬ 
κητικού Συμβουλίου και ορισμός Γενικού Διευθυντή του 
Οργανισμού Ασφάλισης Εξαγωγικών Πιστώσεων (ΟΑΕΠ), 
όπως τροποποιήθηκε με την αριθμ. 16453/09.02.2017 
απόφαση και με την αριθμ. 89393/11.08.2017 (ΦΕΚ 
ΥΟΔΔ 410/24.08.2017) απόφαση. 

9. Την απόφαση του Δ.Σ. του Ο.Α.Ε.Π. κατά την 692/ 
12.09.2017 Συνεδρίασή του με θέμα «Συγκρότηση σε 
σώμα του νέου Διοικητικού Συμβουλίου - Εκπροσώπηση 
αυτού - Εκχώρηση αρμοδιοτήτων». 

10. Την απόφαση του Δ.Σ. του ΟΑΕΠ κατά την 
693/26.09.2017 Συνεδρίασή του με θέμα «Εκχώρηση 
αρμοδιοτήτων στον Γενικό Διευθυντή». 

11. Το αριθμ. 701/05.12.2017 Απόσπασμα πρακτικού 
του Δ.Σ. για την υπερωριακή απασχόληση του προσω¬ 
πικού του ΟΑΕΠ με το οποίο εγκρίθηκε για το έτος 2018 
«η καταβολή αποζημίωσης υπερωριακής απασχόλησης 
του προσωπικού του Οργανισμού Ασφάλισης Εξαγωγι¬ 
κών Πιστώσεων του Α' εξαμήνου 2018 για απογευματι¬ 
νή υπερωριακή εργασία μέχρι εκατόν είκοσι (120) ανά 
υπάλληλο», αποφασίζει: 

1. Εγκρίνει την καθιέρωση εκατόν είκοσι (120) ωρών 
ανά υπάλληλο απογευματινής υπερωριακής εργασίας, 
για 24 εργαζομένους για το Α' εξάμηνο 2018, προκειμέ¬ 
νου να πραγματοποιηθεί η κάλυψη των εκτάκτων ή επει- 
γουσών καθώς και των αυξημένων αναγκών του ΟΑΕΠ. 

Ειδικότερα, εγκρίνονται 20 ώρες υπερωριακής εργα¬ 
σίας ανά μήνα για 24 εργαζομένους. 

2. Η απασχόληση πέραν του υποχρεωτικού ωραρίου 
θα βεβαιώνεται από τον Πρόεδρο του Δ.Σ και Γενικό Δι¬ 
ευθυντή του ΟΑΕΠ. 

3. Η αποζημίωση για την ως άνω υπερωριακή εργασία 
καθορίζεται με βάση τις διατάξεις του άρθρου 20 του 
ν. 4354/2015 (ΦΕΚ 176 τ.Α'). 

Η δαπάνη που θα προκληθεί από την παρούσα 
απόφαση ανέρχεται συνολικά, σε δέκα οκτώ χιλιάδες 
τετρακόσια πενήντα οκτώ και εξήντα τέσσερα ευρώ 
(18.458,64) και έχει προβλεφθεί στον προϋπολογισμό 
του ΟΑΕΠ οικονομικού έτους 2017 στον Κωδ. Λογ. 
«Αμοιβές Υπερωριακής Απασχόλησης» (60.00.0002) 
και στον Κωδ. Λογ. «Εργοδοτικές Εισφορές και Επιβα¬ 
ρύνσεις Προσωπικού» (60.03.000), οι οποίοι αφορούν 
την υπερωριακή εργασία του συνόλου των υπάλληλων 
του ΟΑΕΠ για το 2018. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Ιανουάριου 2018 
Ο Πρόεδρος Δ.Σ. και Γενικός Διευθυντής 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος ΒΊ 22/24.01.2018 


ΞΓ 

ΕΘΝΙΚΟ ΤΥΠΟΓΡΑΦΕΙΟ 

Την ευθύνη για την εκτύπωση, διαχείριση και κυκλοφορία των φύλλων της Εφημερίδας 
της Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο 
το οποίο αποτελεί δημόσια υπηρεσία η οποία υπάγεται στο Υπουργείο Διοικητικής Ανασυ¬ 
γκρότησης. Το Εθνικό Τυπογραφείο έχει επίσης την ευθύνη για την κάλυψη των εκτυπωτικών 
αναγκών του Δημοσίου, (ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νννννν.θΐ.ςΓ· Γ ια 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννθί>πΐ35ΐθΐ·.θΐ(5>θΐ.μι· με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση άά5@θΐ·9 | ' με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής Δημοσιευτέας Ύλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 

2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα Ιστοσελίδα: νννννν.θΐ.9Γ 
ΤΗΛΕΦΩΝΙΚΟ ΚΕΝΤΡΟ: 210 5279000 - ίβχ: 210 5279054 Πληροφορίες σχετικά με την λειτουργία 
ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ της ιστοσελίδας: ΗθΙρά65ΐ<.6ϊ@6ϊ.9ΐ· 

Πωλήσεων: (Ισόγειο, τηλ. 210 5279178 - 180) Αποστολή ψηφιακά υπογεγραμμένων 

Συνδρομητών: (Ημιόροφος, τηλ. 210 5279136) εγγράφων προς δημοσίευση στο ΦΕΚ: 

Πληροφοριών: (Ισόγειο, Γρ. 3 και τηλεφ. κέντρο 210 5279000) \Λ/θΐ3(Τΐ35ΐθΐ'.θΙ@θ1.9 | · 

Παραλαβής Δημ. Υλης: (Ισόγειο, τηλ. 210 5279167,210 5279139) Πληροφορίες για γενικό πρωτόκολλο 
Ωράριο για το κοινό: Δευτέρα ως Παρασκευή: 8:00 - 13:30 και αλληλογραφία: 9>'3πηη3ΐ6·3@6ΐ·9 ι ' 

























